stanford-oval/wikipedia huggingface dataset:
Li Lingwei (keihäänheittäjä)

| Mitalit | Mitalit | Mitalit |  |
| --- | --- | --- | --- |
|  Li Lingwei (keihäänheittäjä) |  Li Lingwei (keihäänheittäjä) |  Li Lingwei (keihäänheittäjä) |  |
Maa:   Kiina
Naisten yleisurheilu
| MM-kilpailut  | MM-kilpailut  | MM-kilpailut  |  |
|  Hopeaa | Lontoo 2017 | keihäänheitto |  |
| Aasian kisat  | Aasian kisat  | Aasian kisat  |  |
|  Hopeaa | Incheon 2014 | keihäänheitto |  |
|  Pronssia | Kanton 2010 | keihäänheitto |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Pune 2013 | keihäänheitto |  |
|  Kultaa | Bhubaneswar 2017 | keihäänheitto |  |
|  Hopeaa | Kanton 2009 | keihäänheitto |  |
Li Lingwei (kiin. 李 玲蔚, s. 26. tammikuuta 1989 Binzhou, Shandong) on kiinalainen keihäänheittäjä. Li saavutti MM-hopeaa Lontoossa 9. elokuuta 2017 henkilökohtaisella ennätyksellään 66,25 metriä. Hän on voittanut Aasian-mestaruuden vuosina 2013 ja 2017.
Li sijoittui kahdeksanneksi alle 20-vuotiaiden maailmanmestaruuskilpailuissa 2006 tuloksella 54,26. Kaksi vuotta myöhemmin pidetyissä alle 20-vuotiaiden MM-kilpailuissa hän saavutti hopeaa 59,25 metrin heitolla. Hän voitti samana vuonna alle 20-vuotiaiden Aasian-mestaruuden. Li oli hopealla myös Kantonissa järjestetyissä Aasian-mestaruuskilpailuissa 2009 tuloksella 55,13. Aasian kisoissa 2010 hän puolestaan saavutti pronssia. Tuolloin hänen paras heittonsa kantoi 57,51 metriä.
Vuonna 2012 Li osallistui Lontoon olympialaisiin. Siellä hän heitti karsinnassa parhaalla heitollaan 56,50 metriä eikä selviytynyt loppukilpailuun. Seuraavan vuoden Aasian-mestaruuskilpailuissa Punessa Li voitti kultaa tuloksella 60,65. Yleisurheilun MM-kilpailuissa 2013 hän selviytyi karsinnasta finaaliin 61,51 metrin heitolla. Loppukilpailussa Li sijoittui kahdeksanneksi tuloksella 61,30. Vuoden 2014 Aasian kisoissa hän ylsi hopealle tuloksella 61,43. Pekingin MM-kilpailuissa 2015 hän oli viides tuloksella 64,10.
Li karsiutui Rio de Janeiron olympialaisten 2016 loppukilpailusta. Hän voitti Aasian-mestaruuden Bhubaneswarissa 2017 tuloksella 63,06. Saman vuoden Lontoon MM-kilpailuissa hän saavutti hopeaa kolmannella kierroksella heittämällään ennätyksellään 66,25.
Aiheesta muualla

Li Lingwei Kansainvälinen yleisurheiluliitto. (englanniksi)
Los Natas

Los Natas
Los Natas on argentiinalainen kolmihenkinen rockyhtye, joka on aiemmin toiminut nimellä Natas (ilman Los-etuliitettä).
Monet yhtyeen kappaleista ovat täysin instrumentaaleja. Niissä kappaleissa joissa lauletaan, käytetään kielenä yhtyeen äidinkieltä, espanjaa. Genremäärityksenä yhtyeelle sopinee parhaiten kategoria stoner rock.
Jäsenet

Walter Javier Broide, rummut
Gonzalo "Crudo" Villagra, bassokitara
Sergio "CH" Manuel Chotsourian, sähkökitara
Diskografia > Albumit

Natas: Delmar (Mans Ruin Records USA, 1998)
Natas: Ciudad De Brahman (Mans Ruin Records USA, 1999)
Natas: Dragonauta (Icarus Records Argentiina, 2000)
Los Natas: Corsario Negro (Small Stone Records USA, 2002)
Los Natas: Toba Trance (Ektro Records Suomi, 2003)
Los Natas: Toba Trance II (Ektro Records Suomi, 2004)
Diskografia > Singlet

Natas / Viaje: 10" Split Vinyl (Rec Orbital Records Espanja, 1999)
Los Natas: Livin' La Weeda Loca (Vinyl Magic 3 Records Italia, 2000)
Los Natas: El Gobernador (Cargo Records Saksa, 2001)
Los Natas / Dozer: 7" Split Vinyl (Black Juju Records Ruotsi, 2002)
Los Natas: Tormenta Mental Y Paranoico (Black Juju Records Ruotsi, 2003)
sisältää cover-versiot Hawkwindin kappaleesta Brainstorm ja Black Sabbathin kappaleesta Paranoid.
Diskografia > Kokoelmat

Los Natas: Bee Jesus (CDx2: Oui Oui Records Argentiina, 2003. LPx2: Vinyl Magic Records Italia, 2004)
Yhtyeen kaksi ensimmäistä levyä (Delmar ja Ciudad De Brahman) samassa paketissa.
Los Natas: Toba Trance Volumen I/II (CDx2: Oui Oui Records Argentiina, 2004. LPx2: Nasoni Records Saksa, 2004)
Ektro Recordsin aiemmin julkaisemat Toba Trance -levyt samassa paketissa.
Aiheesta muualla

Los Natas
Lumiapina

| Lumiapina |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Alalahko::  Haplorrhini
Osalahko::  Apinat Simiiformes
Heimo::  Vanhan maailman häntäapinat Cercopithecidae
Alaheimo::  Lehtiapinat Colobinae
Suku::  Rhinopithecus
Laji::  roxellana
Kaksiosainen nimi
 Rhinopithecus roxellana  (Milne-Edwards, 1870) 
Synonyymit
 Pygathrix roxellana (Milne-Edwards, 1870) 
 Lumiapinaa tavataan vain Kiinan keskiosassa.
Alalajit 
 R. r. roxellana  R. r. hubeiensis  R. r. qinlingensis 
Katso myös
   Lumiapina Wikispeciesissä   Lumiapina Commonsissa 
Infobox OKNimi-testi OKIUCN-testi OK: 
Lumiapina (Rhinopithecus roxellana) on Kiinan keskiosissa elävä lehtiapinoiden alaheimoon kuuluva kädellislaji. Lumiapinoita on jäljellä vain 8 000–20 000 yksilöä, ja laji on luokiteltu erittäin uhanalaiseksi.
Ulkonäkö ja koko

Lumiapinauroksen pituus on 58–68 ja naaraan 47–52 senttimetriä. Hännän pituus on 50–70 senttimetriä. Uroksen paino on 15–40 kilogrammaa (useimmiten 20) ja naaraan 6–12 kilogrammaa.
Lumiapinan turkki on useimmiten kullanvärinen, ja siinä on mukana lisäksi ruskeaa ja keltaoranssia. Hartiat, selkä ja häntä ovat harmaanmustat. Naaraat muistuttavat muuten uroksia, mutta niillä on ruskea pää. Kun uros vanhenee, sen turkki muuttuu aiempaa oranssimmaksi.
Levinneisyys ja elinympäristö

Lumiapinaa tavataan vain keskisen Kiinan länsiosissa Sichuanin, Gansun, Hubein ja Shaanxin provinsseissa. Lajia on huhuttu tavattavan myös Intian rajalla, mutta tälle tiedolle ei ole varmaa näyttöä.
Lumiapina elää kesällä suurissa vuoristometsissä jopa kolmen kilometrin korkeudessa. Talvella se laskeutuu alemmas. Lumiapina elää sekä lehti- että havumetsissä. Luonnonvaraiset yksilöt viettävät yli 90 prosenttia elinajastaan puissa, tarhattuna kasvatetut hieman vähemmän. Lumiapinoiden elinalueella on lunta tavallisesti joulukuusta maaliskuuhun, joskus jopa neljä kuukautta vuodessa.
Käyttäytyminen

Muiden apinoiden tavoin lumiapinat ovat melko älykkäitä. Ne elävät laumoissa, joiden koko on kesällä yleensä korkeintaan 200 yksilöä ja talvella 20–30 yksilöä. Kesälaumat voivat yhdistyä vielä suuremmiksi 400–600 yksilön yksiköiksi. Laumat koostuvat pienemmistä perhekunnista, joista kuhunkin kuuluu johtava uros ja noin neljä naarasta. Sosiaalisten verkostojensa ansiosta lumiapinat kykenevät torjumaan petojen aiheuttamaa uhkaa. Ne pakenevat petoja korkealle puuhun.
Reviiritaisteluissaan lumiapinat uhittelevat pikemmin kuin käyvät toistensa kimppuun. Reviirihierarkiassa synnyttäneet emot ovat hedelmättömiä naaraita korkeammalla. Uroksista arvostetuimpia ovat ne, joilla on eniten kumppaneita laumassa.
Lumiapina on kasvinsyöjä, jonka ruokavalio vaihtelee vuodenajan mukaan. Se syö ympäri vuoden mäntyjen ja nuorten kuusten neulasia ja kaarnaa. Kesällä sen ruokavalioon kuuluvat myös silmut, versot, kukat, siemenet, hedelmät ja lehdet.
Lumiapinat lisääntyvät läpi vuoden, mutta useimmat poikaset syntyvät maaliskuun ja toukokuun välillä. Kantoaika on noin kuusi kuukautta, ja emo synnyttää kerralla useimmiten yhden poikasen, harvoin kaksi. Poikasta hoitaa pääasiassa sen emo, mutta myös lauman muut jäsenet osallistuvat hoitamiseen. Urokset ovat sukukypsiä noin seitsemän vuoden iässä ja naaraat neljä–viisivuotiaina. Tarhattuna lumiapinan tiedetään eläneen 23-vuotiaaksi, joten laji on melko pitkäikäinen.
Uhat

Lumiapinan elinalueet ovat pirstaloituneet ensin jääkauden ja sittemmin hakkuiden ja asutuksen leviämisen seurauksena. Apinoita myös metsästetään niiden turkin, luiden ja lihan takia. Uhanalaisuusluokitukseltaan lumiapina on erittäin uhanalainen laji. Sen kannan vahvuus on 8 000–20 000 yksilöä, joista noin 4 000 elää vuoristossa.
Aiheesta muualla

ITIS: Rhinopithecus roxellana (englanniksi)
Global Biodiversity Information Facility (GBIF):Rhinopithecus roxellana (englanniksi)
University of Michigan, Animal Diversity Web (ADW): Rhinopithecus roxellana golden snub-nosed monkey (englanniksi)
Maksjoki

Maksjoki on Lohjan 20. kaupunginosa. Se rajautuu idässä valtatie 25:n, ja lännessä Maksjoen Vappulasta erottaa Lohjan kalkkitehtaan vanhan Virkkalan–Ojamon rautatien radanpohja. Etelässä Maksjoen Virkkalasta erottaa Braskintie ja Helsingiuksentie, ja näin ollen Maksjoen koulu jää Virkkalan puolelle. Virkkalan koillisosat luetaan kuitenkin puhekielessä Maksjokeen. Maksjoella on myös Braskin teollissuusalue sijaitsee mm. Mecratekniikka, Ilmastointi C. Johnsson Oy ja muita pienyrityksiä.
Maksjoen pohjoispäässä, Tynninharjulla, sijaitsevat muun muassa Lohjan sairaala, Cencorp Oyj:n tehdas ja pääkonttori, nanoteknologiayritys Photonium Oy, EMC-suotimia valmistava Schaffner Oy sekä useita autokauppoja.
Suurin osa Maksjoesta on kuitenkin omakotitalovaltaista asuinaluetta.
Maailmanloppu ja ihmemaa

| Maailmanloppu ja ihmemaa> Sekai no owari to hadoboirudo wandarando.Alkuperäisteos |
| --- | --- |
Kirjailija:  Haruki Murakami
Julkaistu:  1985
Suomennos
Suomentaja:  Raisa Porrasmaa
Kustantaja:  Tammi
Julkaistu:  2015
Sivumäärä:  546
ISBN:  978-951-31-9672-1
Löydä lisää kirjojaKirjallisuuden teemasivulta
Maailmanloppu ja ihmemaa (Sekai no owari to hadoboirudo wandarando) on japanilaisen Haruki Murakamin romaani. Tarina kulkee lomittain Ihmemaassa ja Maailmanlopussa, joista kirjan nimi on peräisin.
Teos on käännetty suomeksi japaninkielisestä teoksesta.
Luonnon politiikka

| Luonnon politiikka |
| --- | --- |

Kansitaiteilija:  Yrjö Haila ja Ville Lähde
Kieli:  suomi
Kustantaja:  Vastapaino
Julkaistu:  2003
Löydä lisää kirjojaKirjallisuuden teemasivulta
Luonnon politiikka on Yrjö Hailan ja Ville Lähteen toimittama kirja, joka ilmestyi vuonna 2003 Vastapainon kustantamana.
Sisältö

Yrjö Haila & Ville Lähde: Luonnon poliittisuus: Mikä on uutta?
Raymond Williams: Luontokäsitykset, suom. Mikko Lehtonen
Bruno Latour: Moderni vai ekologinen? Uutta oikeutusta etsimässä, suom. Ismo Koskinen
William E. Connolly: Ääniä tuulispäästä, suom. Topi Makkonen
Tim Ingold: Sfäärien soitosta pallojen pinnalle: Ympäristöajattelun topologiasta, suom. Ville Lähde
Yrjö Haila: 'Erämaa' ja ympäristöajattelun moniulotteisuus
Donna Haraway: Manifesti kyborgeille: tiede, teknologia ja sosialistinen feminismi 1980-luvulla, suom. Maarit Piipponen, Eila Rantonen, Suvi Ronkainen
Aiheesta muualla

Olli Haapala: Kulttuurin ja luonnon mahdotonta rajaa etsimässä[vanhentunut linkki]. Helsingin sanomat 26.4.2003.
Ulla Kokko: Ihminen ihmettelee: onko luonto pyhä vai paha? Kiiltomato.net 17.2.2004.
Maailmanmestaruus

Maailmanmestaruus (lyhenne MM) voi viitata seuraavien kisojen voittamiseen:
Alppihiihdon maailmanmestaruuskilpailut
Ammunnan maailmanmestaruuskilpailut
Ampumahiihdon maailmanmestaruuskilpailut
Futsalin maailmanmestaruuskilpailut
Hiihdon maailmanmestaruuskilpailut
Jalkapallon maailmanmestaruuskilpailut
Jääkiekon maailmanmestaruuskilpailut
Koripallon maailmanmestaruuskilpailut
Lentomäen maailmanmestaruuskilpailut
Lentopallon maailmanmestaruuskilpailut
Pikaluistelun maailmanmestaruuskilpailut
Salibandyn maailmanmestaruuskilpailut
Sulkapallon maailmanmestaruuskilpailut
Suunnistuksen maailmanmestaruuskilpailut
Rallin maailmanmestaruussarja
Taitoluistelun maailmanmestaruuskilpailut
Tankotanssin maailmanmestaruuskilpailut
Uinnin maailmanmestaruuskilpailut
Yleisurheilun maailmanmestaruuskilpailut
Luonnonfilosofian seura

Luonnonfilosofian seura – Samfundet för naturfilosofi ry on vuonna 1988 perustettu suomalainen yhdistys, jonka tarkoituksena on edistää luonnontieteiden ja niiden sovellusten herättämien filosofisten kysymysten harrastusta ja tutkimusta. Luonnonfilosofian seura pyrkii kokoamaan tiedeyhteisön eri haarojen edustajat keskusteluyhteyteen, jossa maailmankuvaa, olemassaoloa ja inhimillistä tietoa siitä voidaan tarkastella ja täsmentää kunkin erikoisalan saavutusten valossa.
Luonnonfilosofian seuran synty ja alkuvaiheet liittyvät Helsingin yliopiston ydinfysiikan professori K. V. Laurikaisen (1916–1997) toimintaan hänen jäätyään eläkkeelle vuonna 1979 ja ryhdyttyään pitämään seminaareja yliopiston fysiikan laitoksella. Alkuaikoina seuran seminaarit käsittelivät pääasiassa modernin fysiikan ja erityisesti kvanttimekaniikan filosofian kysymyksiä.
Seura perustettiin 17. marraskuuta 1988 ja rekisteröitiin 8. tammikuuta 1990. Tieteellisten seurain valtuuskunnan jäseneksi se hyväksyttiin vuonna 1993. Luonnonfilosofian seuralla on vuodesta 1998 alkaen ollut toimipaikka Tieteiden talossa Helsingissä. Luonnonfilosofian seuran jäseneksi voivat liittyä kaikki seuran tavoitteista ja toiminnasta kiinnostuneet. Seuran jäsenrekisterissä oli vuoden 2011 alussa 140 henkilöä.
Seura kokoontuu esitelmätilaisuuksiin, joihin yleisöllä on vapaa pääsy. Seura järjestää myös laaja-alaisempia tilaisuuksia, esimerkiksi ”Luonnontieteen haaste filosofialle ja teologialle” (1996), ”Onko suhteellisuusteorian lähtöolettamuksille vaihtoehtoja” (2000), "Models in physics and cosmology" (2010) ja "Aivot ja mieli, käsitteet ja kieli" (2011), "Scientific Models and a Comprehensive Picture of Reality" (2016), ja "Unification in Physics and Philosophy" (2019).
Seuran julkaisuja

Airola, Agnes & Ketvel, Urho & Laurikainen, K. V. & Liukkonen, Simo & Rastas, Jussi (toim.): Tieteen teitä, vuosikirja 1992.  (Luonnonfilosofian seuran julkaisuja 2)  Helsinki:  Luonnonfilosofian seura, 1992.  ISBN 951-570-137-6.
Talvio, Paul: Mieli ja maailma: Todellisuuden monet kasvot.  (Luonnonfilosofian seuran julkaisuja 13)  Helsinki:  Luonnonfilosofian seura, 2005.  ISBN 951-98191-2-6.
Hartikainen, Erkki & Kiiskinen, Kyösti & Rastas, Jussi (toim.): Suomalaisen filosofian ’enfant terrible’: Kriittinen ajattelija ja tiedepoliittinen keskustelija: Juhlakirja tohtori Pertti Lindforsin 75-vuotispäivänä: Monitieteinen antologia.  (Sisältää tekstiä suomeksi, englanniksi ja saksaksi)  Helsinki:  Luonnonfilosofian seura, 2005.  ISBN 951-98191-1-8.
Rainio, Kullervo: Diskreetti prosessimalli kvantti- ja tajuntasysteemeihin sovellettuna.  (Luonnonfilosofian seuran julkaisuja 15)  Helsinki:  Luonnonfilosofian seura, 2006.  ISBN 951-98191-4-2.
Aiheesta muualla

Luonnonfilosofian seuran kotisivut (Arkistoitu – Internet Archive)
Magio

| Magio Liekki |
| --- | --- | --- |

Studioalbumin tiedot
 Äänitetty : 2000 Hitsville IV -studio, Helsinki
 Julkaistu: 2001
 Tuottaja(t): Janne Haavisto ja Tom Nyman
 Tyylilaji: folk rock, progressiivinen rock
 Kesto: 60.08
 Levy-yhtiö: Hawaii Sounds
Liekin muut julkaisut
|   | Magio 2001 | Korppi 2003 |
Magio on vuonna 2001 ilmestynyt Liekki-yhtyeen esikoisalbumi, jonka julkaisi Spinefarm Recordsin alamerkki Hawaii Sounds. Se nousi Suomen virallisella listalla parhaimmillaan sijalle 24.
1970-luvun suomalaisesta progesta vaikutteita saanutta levyä on verrattu muun muassa Wigwamin ja Pekka Strengin tuotantoon. Sitä pidetään myös Liekin johtohahmon Janne Kuuselan edellisen yhtyeen Karkkiautomaatin viimeisen Suudelmilla-albumin jatkona. Magion kannen on tehnyt sarjakuvataiteilija Jenni Rope.
Kappaleet

Kuin linnut pois – 3.55
Aave – 3.47
Francesca maalaa – 4.32
Vuokralainen – 3.31
Tähtien – 5.21
Tanssitaan – 3.05
Kulkija – 4.22
Tulessa – 4.24
Sulka – 3.32
Ja kaunein kuu loistaa – 4.40
Jos aiot niin sano – 3.25
Illat kalliolla – 3.44
Tuulien – 4.43
Magio – 6.59
Kokoonpano

Janne Kuusela – laulu, kitara, urut
Teemu Soininen – basso
Vesa Lehto – rummut
Kokoonpano > Vierailevat muusikot

Okke Komulainen – kosketinsoittimet
Arimo Komulainen – pasuuna
Poke – huilu
Lähde

LIEKKI: MAGIO Finnmusic
Luettelo televisiosarjan Pako henkilöistä

Tämä artikkeli sisältää luettelon Pako-televisiosarjan henkilöistä.
Päähenkilöt

| Kuva | Hahmo | Näyttelijä | Tuotantokaudet | Lisätiedot |
| --- | --- | --- | --- | --- |
|  | Michael Scofield | Wentworth Miller | 1–5 | Ensimmäinen Suomessa suorana esitetty pääosa.  Sarjaan kuului myös miesten kosmetiikkamainos, jossa Wenthworth näytteli pääosaa. Sarjan alussa rakennusinsinöörinä työskennellyt Michael ryöstää pankin ja jää tarkoituksella kiinni, jotta pääsee vankilaan pelastamaan veljensä Lincolnin kuolemalta ennen kuin on liian myöhäistä. Hän kehittää monimutkaisen pakosuunnitelman. |
|  | Lincoln Burrows | Dominic Purcell | 1–5 | Lincoln on tuomittu kuolemaan varapresidentin veljen Terrence Steadmanin murhasta, mutta hän on syytön. Hänet on viety eristysselliin odottamaan teloitusta. |
|  | Lincoln Burrows Jr. (”L.J.”) | Marshall Allman | 1–5 | L.J. on Lincoln Burrowsin poika ja tästä syystä Salainen palvelu yrittää siepata hänet. |
|  | Fernando Sucre | Amaury Nolasco | 1–5 | Sucre on Michaelin sellikaveri, joka on saanut viiden vuoden tuomion aseellisesta ryöstöstä. |
|  | Theodore ”T-Bag” Bagwell | Robert Knepper | 1–5 | T-Bag on tuomittu elinkaudeksi vankeuteen sieppauksesta, raiskauksesta ja kuudesta murhasta. Hän on Fox Riverin vaarallisimpia vankeja. |
|  | Bradley ”Brad” Bellick | Wade Williams | 1–4 | Brad Bellick on vanginvartijoiden päällikkö Fox Riverin vankilassa. Hänen tehtäviinsä kuuluu mm. Fox Riverin teollisen tuotanto-ohjelman valvominen. Myöhemmin hänet erotetaan virasta. |
|  | Sara Tancredi | Sarah Wayne Callies | 1, 2, 4, 5 | Sara on tohtori, joka työskentelee Fox Riverin vankilassa. Hän auttaa Michaelia pakenemisessa ja joutuu ongelmiin. Yhtiö lavastaa hänen kuolemansa kolmannella tuotantokaudella. |
|  | Alexander ”Alex” Mahone | William Fichtner | 2, 3, 4 | FBI:n erikoisagentti, joka yrittää saada vankikarkurit kiinni. Myöhemmin hän kääntyy työskentelemään Yhtiötä vastaan. |
|  | John Abruzzi | Peter Stormare | 1, 2 | Ennen kiinnijäämistään John Abruzzi oli Chicagon mafiapäällikkö. Hänet tuomittiin Otto Fibonacci -nimisen miehen silminnäkijälausunnon avulla 120 vuodeksi vankeuteen kahdesta murhasta ja kahdesta murhaan johtaneesta salaliitosta. Hänellä on pakkomielle kostaa Fibonaccille. |
|  | Veronica Donovan | Robin Tunney | 1, 2 | Veronica on asianajaja. Hän on Michaelin ja Lincolnin lapsuudenystävä. Hän alkaa tutkia Lincolnin tapausta ja tästä syystä häntäkin yritettiin tappaa. |
|  | Benjamin Miles ”C-Note” Franklin | Rockmond Dunbar | 1, 2, 4, 5 | C-Note on Fox Riverin farmaseutti ja hänellä on kahdeksan vuoden vankeustuomio. Hän oli Yhdysvaltain armeijan sotilas Irakissa. C-Note pakeni seitsemän muun kanssa Fox Riveristä. Hänet vapautettiin syytteistä, kun hän lupasi todistaa oikeudessa agentti Mahonea vastaan. |
|  | Paul Kellerman | Paul Adelstein | 1, 2, 4, 5 | Kellerman on Salaisen palvelun agentti. Hänen tehtävänsä oli varmistaa, että Lincoln teloitetaan varmasti. Toisella kaudella Kellerman paljasti kaikki tietonsa Yhtiöstä ja salaliitosta. Paul Kellerman on peitenimi, oikea nimi on Owen Kravechi. |
Sivuhahmot > Muut pakojoukon jäsenet

| Kuva | Hahmo | Näyttelijä | Jaksot |
| --- | --- | --- | --- |
|  | David "Tweener" Apolskis | Lane Garrison | 1x09, 1x11, 1x12, 1x14, 1x17, 1x19 – 1x22, 2x02, 2x04 – 2x07 |
: Tweener sai viiden vuoden vankeustuomion ryöstöstä. Hänelle annettiin Fox Riverissä lempinimi "Tweener" (johdatettu sanasta "inbetweener", "väliinputoaja"). Myöhemmin hän liittyi pakoryhmään, jäi kiinni ja agentti Mahone surmasi hänet.
|  | Charles "Haywire" Patoshik | Silas Weir Mitchell | 1x03, 1x04, 1x17, 1x18, 1x21, 1x22, 2x06, 2x07, 2x15, 2x16 |
: Haywire on yksi Fox Riverin psykiatrisen osaston vangeista. Hän sai 60 vuoden vankeustuomion toisen asteen murhasta. Haywire oli muutaman jakson ajan Michaelin sellikaveri. Hän kiristi tiensä pakoryhmään ensimmäisen tuotantokauden viimeisissä jaksoissa. Kuoli myöhemmin agentti Mahonen yllytettyä hänet tekemään itsemurhan.
|  | Manche Sanchez | Joseph Nunez | 1x15, 1x16, 1x18 – 1x22, 2x03, 2x18 |
: Fernando Sucren serkku. Hän on töissä vankilan pesulassa ja auttoi Michaelia ja Sucrea pakosuunnitelmassa viemällä heille mm. vartijoiden univormuja ja he ottivat hänet mukaan ryhmään. Hän ei kuitenkaan onnistunut paossa.
|  | Charles Westmoreland | Muse Watson | 1x01, 1x02, 1x05 – 1x08, 1x10 – 1x15, 1x17 – 1x22 |
: Hän käyttää lempinimeä "The Old Head", sillä hän on Fox Riverin vanhin vanki. Michael kertoi hänelle suunnitelmasta, mutta Westmoreland päätti liittyä joukkoon vasta saadessaan tietää tyttärensä olevan kuolemaisillaan. Kuoli ennen kuin ehti mennä muurin yli sairastuvassa.
Maahantuonti

Maahantuonti on tavaroiden tai palveluiden ostoa ja tuontia ulkomailta. Maahantuonnin harjoittajaa kutsutaan maahantuojaksi. Kansainvälinen kauppa on kaupankäyntiä, siis tavaroiden ja palveluiden vaihtoa kansainvälisten rajojen yli.
Yleisimmät maahantuonnin yhteydessä maksettavat verot ovat tulli ja arvonlisävero. Veroja maksetaan ainoastaan Euroopan unionin ulkopuolelta tuoduista tavaroista. Arvonlisäveron määrä riippuu tuotavan tavaran arvonlisäverokannasta, kun taas tullin suuruus riippuu tuotavasta tavarasta. Tullin suuruuden voi tarkastaa Euroopan komission TARIC-kyselyn avulla. Tullin ja arvonlisäveron määrää laskettaessa huomioidaan tavaran arvon lisäksi myös kuljetuskustannukset.
Verohallinto vastaa EU:n ulkopuolelta tuodun tavaran arvonlisäverotuksesta 1.1.2018 alkaen. Tulli-ilmoitus annetaan edelleen Tullille. Lisäksi Tulli vastaa edelleen yksityishenkilöiden ja tiettyjen elinkeinonharjoittajien arvonlisäverotuksesta.
Aiheesta muualla

Wikimedia Commonsissa on kuvia tai muita tiedostoja aiheesta .
TARIC-kysely
Luettelo televisiosarjan Pahan jäljillä jaksoista

Tämä on luettelo televisiosarjan Pahan jäljillä jaksoista.
Yleiskatsaus

| Kausi | Kausi | Jaksot | Yhdysvallat> Esitys alkoi | Yhdysvallat> Esitys päättyi | Suomi> Esitys alkoi | Suomi> Esitys päättyi |
| --- | --- | --- | --- | --- | --- | --- |
|  | 1 | 15 | 21. tammikuuta 2013 | 29. huhtikuuta 2013 | 7. maaliskuuta 2013 | 13. kesäkuuta 2013 |
|  | 2 | 15 | 19. tammikuuta 2014 | 28. huhtikuuta 2014 | 29. toukokuuta 2014 | 4. syyskuuta 2014 |